Беларускі дакументацыйны цэнтр

Белару́скі дакументацы́йны цэнтр (БДЦ) — беларуская праваабарончая арганізацыя, зарэгістраваная ў Літве. Заснаваны 19 кастрычніка 2012 года па ініцыятыве беларускіх праваабаронцаў, адвакатаў і сваякоў палітычных зняволеных. Размяшчаецца ў Вільні па адрасе вуліца Юргіса Савіцкіса, 4-7 (J. Savickio g. 4-7).

 Дзейнасць 
Арганізацыя займаецца даследаваннем рэпрэсій савецкіх часоў, дакументаваннем звестак пра парушэнні правоў чалавека ў сучаснай Беларусі, а таксама аказвае юрыдычную дапамогу сваякам ахвяр гвалтоўных знікненняў у Беларусі ў канцы 1990-х — пачатку 2000-х гадоў.

БДЦ працуе над стварэннем нацыянальнай сістэмы дакументавання злоўжыванняў у адносінах да саміх праваабаронцаў і членаў іх сем'яў, згодна з рэкамендацыямі Дэкларацыі ААН аб праваабаронцах. База даных цэнтра «Памятаем» дазваляе праводзіць даследаванні і атрымліваць статыстычныя даныя, якія датычацца парушэнняў правоў чалавека.

 Вядомыя члены 
Сярод супрацоўнікаў арганізацыі — старшыня Раіса Міхайлоўская, Таццяна Агеева, гісторык-архівіст Дзмітрый Дрозд, Людміла Кучура і іншыя.

 Крыніцы 

Катэгорыя:Праваабарончыя арганізацыі Беларусі
Катэгорыя:Недзяржаўныя арганізацыі Беларусі
Катэгорыя:2012 год у Беларусі
Катэгорыя:Праваабарончыя арганізацыі Літвы
Катэгорыя:Недзяржаўныя арганізацыі Літвы
Катэгорыя:2012 год у Літве
Катэгорыя:Арганізацыі Вільні